ai4bharat/Pralekha huggingface dataset:
وزیراعظم کا دفتر
وزیر اعظم 30 اپریل کو وزرائے اعلیٰ اور ہائی کورٹوں کے چیف جسٹسوں کی مشترکہ کانفرنس کے افتتاحی اجلاس سے خطاب کریں گے
نئی دہلی، 29/ اپریل 2022 ۔ وزیر اعظم جناب نریندر مودی 30 اپریل 2022 کو صبح 10 بجے نئی دہلی کے وگیان بھون میں ریاستوں کے وزرائے اعلیٰ اور ہائی کورٹوں کے چیف جسٹسوں کی مشترکہ کانفرنس کے افتتاحی اجلاس میں شرکت کریں گے۔ اس موقع پر وہ حاضرین سے خطاب بھی کریں گے۔
مشترکہ کانفرنس عاملہ اور عدلیہ کے لیے ایک موقع ہے کہ وہ انصاف کی سادہ اور آسان فراہمی کے لیے لائحہ عمل بنانے اور نظام انصاف کو درپیش چیلنجوں پر قابو پانے کے لیے ضروری اقدامات پر تبادلہ خیال کرنے کے لیے اکٹھے ہوں۔ اس طرح کی سابقہ کانفرنس 2016 میں منعقد ہوئی تھی۔ تب سے، حکومت نے بنیادی ڈھانچے کو بہتر بنانے اور ای کورٹس مشن موڈ پروجیکٹ کے تحت عدالتی عمل میں ڈیجیٹل ٹیکنالوجی کے انضمام کے لیے مختلف اقدامات کیے ہیں۔
وزارتِ تعلیم
جے ای ای  2018کے نتائج کااعلان
پرنب گوئل نے 360نمبروں میں 337نمبرحاصل کرکے سرفہرست مقام حاصل کیا، طلبہ وطالبات کے تناسب میں توازن قائم کرنے کی غرض سے آئی آئی ٹی میں طالبات کے لئے 800اضافی نشستوں کا اضافہ
نئی دہلی ،11جون : انڈین انسٹی ٹیوٹ آف تکنالوجی کانپورنے ویب سائٹ https://www.jeeadv.ac.in/ پرمشترکہ داخلہ امتحان  ۔2018کے نتائج کا اعلان کردیاگیا ہے۔ سال 2018 میں انڈین انسٹی ٹیوٹ آف تکنالوجی  میں کل ملاکر11279نشستوں کی پیش کش کی جارہی ہے ۔ جیسا کہ گذشتہ برسوں میں ہوتاآیاہے ، ان ڈی ایس امیدواروں  کے ساتھ ساتھ بیرونی امیدواروں کو بھی شامل کرنے کے لئے اضافی یا اس سے زیادہ نشستیں فراہم کی جائیں گی ، جو   ۔2018میں کامیاب ہوئے ہیں ۔ حکومت ہند کے انسانی وسائل کی ترقی کی وزارت کی ہدایات کے مطابق ، اس سال  آئی آئی ٹی میں طلبہ طالبات توازن میں اصلاح کے مقصد سے آئی آئی ٹی میں خواتین امیدواروں کے لئے خاص طورپر800اضافی یا اس سے زائد نشستیں فراہم کی جائیں گی۔
جے ای ای  2018میں دونوں پیپر1اور 2میں کل ملاکر 155158امیدواران امتحان میں شامل ہوئے ۔ مجموعی طورپر 18138امیدواران جے ای ای  2018میں کامیاب ہوئے ہیں ، یعنی 18138امیدواران نے کامیاب ہونے کے لئے ضروری کٹ آف سے زائد نمبر حاصل کئے ہیں ۔ مجموعی طورپرکامیاب امیدواران میں سے 2076طالبات ہیں ۔
جناب پرنب گوئل 360نمبروں میں سے 337نمبرحاصل کرکے جے ای ای  2018میں کامن رینک فہرست  میں سرکردہ مقام حاصل کرنے والے امیدوارہیں ۔ محترمہ مینل پاریکھ نے 360نمبروں میں 318نمبرحاصل کرکے لڑکیوں کے زمرے میں 6سی آرایل کے ساتھ سرکردہ مقام حاصل کیاہے ۔
کامیاب امیدواران کی مزید تفصیلات درج ذیل ہیں :
1-کامیاب لڑکوں کی مجموعی تعداد :16062
2-کامیاب لڑکیوں کی مجموعی تعداد :2076
3- عام زمرے کے کامیاب امیدواروں کی مجموعی تعداد :8794
4-کامیاب دیگرپسماندہ طبقات کے امیداواران کی مجموعی تعداد :3140
5-کامیاب درج فہرست ذاتوں کے امیدواران کی مجموعی تعداد :4709
6-کامیاب درج فہرست قبیلوں کے امیدواران کی مجموعی تعداد :1495
مزید تفصیلات کے لئے مندرجہ ذیل لنک ملاحظہ کریں :
https://www.jeeadv.ac.in/Press-Release.html
بجلی کی وزارت
این ٹی پی سی، فوربس کی چوٹی کی کمپنیوں کی فہرست ’’دی گلوبل 2000‘‘ میں 52 مقام کی چھلانگ لگاکر 433 ویں مقام پر پہنچ گئی
بھارت کی بجلی پیدا کرنے والی سب سے بڑی کمپنی ،این ٹی پی سی لمیٹیڈ، سال 2023 کے لیے فوربس کی ’’ دی گلوبل 2000‘‘ فہرست میں 52 مقام کی چھلانگ لگاکر 433 ویں مقام پر پہنچ گئی ہے۔ سال 2022 میں 485 ویں مقام سے ترقی کرتے ہوئے صرف ایک سال میں 52 مقام کی چھلانگ سے، این ٹی پی سی کے عالمی مارکیٹ میں ایک مضبوط طاقت کے طور پر ابھرنے کا اظہار ہورہا ہے۔ یہ کمپنی کی مسلسل توسیع، مستحکم مالی پوزیشن اور عمدگی کے لیے خود کو مخصوص کردینے کا ثبوت ہے۔
’’ دی گلوبل 2000‘‘ فہرست میں دنیا کی سب سے بڑی کمپنیوں کا 4 کلیدی پیمانوں: فروخت، منافع، اثاثے اور مارکیٹ ویلیو کی بنیاد پر اعتراف کیا جاتا ہے۔
جہاں تک بھارتی کمپنیوں کا تعلق ہے ، این ٹی پی سی نے سال 2023 کی فہرست میں سب سے بڑی بھارتی کمپنیوں میں ایک مقام کی بہتری کرتے ہوئے دسواں مقام حاصل کرلیا ہے۔ اِس درجہ بندی کی بدولت بھارتی کارپوریٹ شعبے میں ایک سرکردہ کمپنی کے طور پر این ٹی پی سی کا درجہ مزید مستحکم ہوا ہے۔
صحت اور خاندانی بہبود کی وزارت
تازہ ترین صورتحال کووڈ -19 کی
ملک گیر ٹیکہ کاری مہم کے تحت اب تک 220.30 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 2,18,324 ٹیکے لگائے گئے۔
ہندوستان میں سردست زیر علاج مریضوں کی تعداد 1,931ہے۔
فی الحال زیر علاج مریضوں کی شرح 0.01فیصد ہے۔
سردست ملک میں شفایابی کی شرح 98.81 فیصد ہے۔
گزشتہ 24 گھنٹوں کے دوران90 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,41,49,436ہوگئی ہے۔
پچھلے 24 گھنٹوں کے دوران 89نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح (0.06 یصد ہے ۔
جانچ کے بعد متاثر پائے جانے والے افراد کی ہفتہ وار شرح فیصد ہے ۔
اب تک کُل 91.34 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 1,61,679ٹیسٹ کئے گئے۔
کیمیکلز اور فرٹیلائزر کی وزارت
این ایف ایل نے ہریانہ میں کاشتکاروں کو کپاس چننے کی مشینیں تقسیم کیں
نئی دہلی، 16 اکتوبر 2020: نیشنل فرٹی لائزرس لمیٹڈ  نے کارپوریٹ سماجی ذمہ داری کے تحت کاشتکاروں کو کپاس چننے کی 95 مشینیں مفت تقسیم کی ہیں۔
کمپنی نے 15 اکتوبر 2020 کو کرشی وگیان کیندر، سادل پور، ہسار اور کرشی وگیان کیندر، بھیوانی میں دو الگ الگ پروگراموں میں کپاس چننے کی مشینیں تقسیم کیں۔ کمپنی کے چیئرمین اور منجینگ ڈائرکٹر جناب ویریندر ناتھ دت نے دونوں پروگراموں میں مہمان خصوصی کے طور پر شرکت کی۔
جناب دت نے اپنی تقریر میں کاشتکاروں کو کمپنی کے ذریعہ کیے جا رہے سماجی ذمہ داری سے متعلق پروگراموں کے بارے میں تفصیل سے بتایا اور ساتھ ہی انہیں کپاس کی مشینوں کا استعمال کرنے کے بارے میں بھی معلومات فراہم کی۔ اس موقع پر مشینوں کو استعمال کرنے طریقے بتائے گئے جس سے کاشتکاروں کو ان مشینوں کو بہ آسانی استعمال کرنے کے بارے میں سمجھنے میں مدد ملی۔
پروگرام میں کمپنی کے چیف جنرل منیجر مارکیٹنگ، جناب انل موتسرا اور کمپنی کے چنڈی گڑھ کے علاقائی منیجر جناب دلباغ سنگھ بھی موجود تھے۔ این ایف ایل کے ذریعہ تقسیم کی گئیں ان مشینوں کے ذریعہ کپاس کو چننے کا کام زیادہ صفائی کے ساتھ تیزی سے کیا جا سکے گا۔
ملک میں پنجاب، ہریانہ، مدھیہ پردیش، تلنگانہ، وغیرہ جیسی ریاستوں میں این ایف ایل کے ذریعہ کپاس چننے والی اب تک 500 سے زائد مشینیں تقسیم کی جا چکی ہیں۔
شمال مشرقی ریاستوں کی ترقی کی وزارت
مرکزی وزیر جناب جی کشن ریڈی نے جی -20 کی میٹنگوں سے قبل متعلقہ وزارتوں اور بین وزارتی رابطہ کاری کے لیے ایک جائزہ میٹنگ کی صدارت کی
جی-20 سربراہ کانفرنس کے لیے مجوزہ 20 مقامات میں سے 8 مقامات شمال مشرقی ہندوستان میں ہیں
حکومت ہند کے ثقافت، سیاحت اور شمال مشرقی خطہ کی ترقی  کے وزیرجناب جی کشن ریڈی نے جی-20 میٹنگ سے پہلے تینوں وزارتوں کی ایک جائزہ میٹنگ کی صدارت کی، جس میں ڈی او این ای آر، سیاحت، ثقافت کے سینئر افسران اور سبھی 8 شمال مشرقی ریاستوں کے چیف سکریٹریز اور سینئر افسران موجود تھے۔ شمال مشرقی خطہ میں جنوری 2023 سے جی-20 کے تحت مختلف موضوعات پر کل 11 میٹنگیں  منعقد ہونے والی ہیں۔ بات چیت کے دوران شمال مشرقی خطے میں پروگرام کو مؤثر بنانے کے لیے اہم پہلوؤں پر توجہ مرکوز کی گئی۔ وزیر موصوف نے تقریبات کے انعقاد کے لیے مرکزی اور ریاستی سطح پر نظام کی مکمل تیاری کی خواہش کا اظہار کیا۔ انہوں نے کہا کہ شمال مشرق میں موجود قدرت کی نعمتوں کو دنیا کے سامنے پیش کیا جانا چاہیے۔
آج، یکم دسمبر 2022 کو ہمارے ملک نے قدیم ثقافت اور یگانگت کے پیغام ’وسودھیو کٹمبکم‘ کے ساتھ جی -20 کی صدارت باضابطہ طور پر سنبھال لی۔ جی-20 وحدت کے وژن کو فروغ دیتا ہے۔ اس لیے ’ایک کرہ ارض، ایک خاندان، ایک مستقبل‘ کا تھیم اپنایا گیا ہے۔
جی-20 کے سربراہان مملکت و حکومت کا سربراہی اجلاس 10-9 ستمبر 2023 کو جموں و کشمیر میں ہوگا۔ جی-20 کے تحت تقریباً 200 میٹنگیں ہوں گی جن کا ملک بھر کے مختلف شہروں میں منصوبہ بنایا گیا ہے تاکہ دنیا بھر کے ہمارے مہمانوں کو ہندوستان کے حیرت انگیز تنوع، جامع روایات اور ثقافتی فراوانی کا بھرپور تجربہ فراہم کیا جا سکے۔
شمال مشرقی ریاستوں کی ترقی کی وزارت
شمال مشرقی علاقے کی ترقی کی وزارت آزادی کا امرت مہوتسو کے حصے کے طور پر شمال مشرقی تہوار کا انعقاد کرے گی
سات روزہ تہوار  کا مقصد شمال مشرقی خطے کی کامیابیوں کو ‘‘ہم کسی سے کم نہیں’’ کے جذبے کے ساتھ پیش کرنا ہے
تمام آٹھ ریاستوں میں جن بھاگیداری موڈ میں سرگرمیوں اور تقریبات کی ایک وسیع رینج ترتیب دی گئی ہے
صدر جمہوریہ ہند 4 مئی 2022 کو گوہاٹی میں منعقدہ اختتامی تقریب میں شرکت کریں گے
شمال مشرقی علاقے کی ترقی کی وزارت،آزادی کا امرت مہوتسو کے ایک حصے کے طور پر، تمام آٹھ شمال مشرقی ریاستوں میں 28 اپریل 2022 سے 4 مئی 2022 تک شمال مشرقی تہوار کا انعقاد کر رہی ہے۔ جب کہ ہندوستان اپنی آزادی کے 75 سال کا جشن منا رہا ہے اورآزادی کاامرت مہوتسو کے دوران اس کی شاندارتاریخ، لوگوں، ثقافت اور کامیابیوں پر توجہ مرکوز کررہا ہے،وزارت اس تہوار کے ذریعہ شمال مشرقی خطے کی خوبصورتی اور مختلف شعبوں میں اس کی کامیابیوں کو اجاگر کرنے کا ارادہ رکھتی ہے۔
سات روزہ تہوار، جو علاقائی اور ریاستی سطح پر منایا جا رہا ہے، اس کا مقصد شمال مشرقی خطے کی کامیابیوں کو‘‘ہم کسی سے کم نہیں’’ کے جذبے کے ساتھ پیش کرنا ہے۔
پچھلے آٹھ سالوں کے دوران، شمال مشرقی خطہ نے رابطے میں اثر انگیز برتری حاصل کی ہے۔ جہاں 2014 سے پہلے صرف گوہاٹی کو ریلوے کے ذریعے جوڑا گیا تھا، آج اس کے بعد مزید دو دارالحکومتوں کو جوڑا گیا ہے اور باقی دارالحکومتوں کو جوڑنے کا کام جاری ہے۔ اسی طرح اروناچل پردیش اور ناگالینڈ کے ریاستی دارالحکومتوں کو فور لین اور متبادل دو لین ہائی ویز کے ذریعے سکم سے جوڑنے کا کام جاری ہے۔ پردھان منتری گرامین سڑک یوجنا کے ذریعہ اندرونی علاقوں میں رابطے کو تقویت دی جا رہی ہے۔ آج تک، شمال مشرق میں 15 آپریشنل ہوائی اڈے ہیں اور اپ گریڈیشن اور جدید کاری اور نئے ہوائی اڈوں کی تخلیق کے 24 منصوبوں پر کام جاری ہے۔ اسی طرح ٹیلی کام، پاور، بین الاقوامی کنیکٹیویٹی اور سائنس اور ٹیکنالوجی کے منصوبوں پر کام جاری ہے۔
‘‘ہم کسی سے کم نہیں’’ کے جذبے کے تحت تمام آٹھ ریاستوں میں مختلف پروگرام ترتیب دیے گئے ہیں۔ان پروگراموں میں ان تمام شعبوں کا احاطہ کیا گیا ہے جو شمال مشرق کی ترقی کے لیے اہم ہیں بشمول بنیادی ڈھانچہ، سرمایہ کاری کی صلاحیت، توانائی کی ضروریات اورشمال مشرق کی ترقی میں خواتین کا کردار ۔
یہ فیسٹیول شمال مشرقی خطے کے کھلاڑیوں کو بھی پورے ایک ہفتے کے کھیلوں کے پروگرام کے ذریعہ منائے گا جس کا اختتام 3 مئی 2022 کو امپھال میں ہوگا۔ مزید برآں، ریاستیں بھی پورے ہفتہ کو جن بھاگداری کے انداز میں مختلف سرگرمیوں اور تقریبات کے ساتھ منائیں گی۔
صدر جمہوریہ ہند نے 4 مئی 2022 کو گوہاٹی میں منعقدہ اختتامی تقریب میں شرکت کے لیے اپنی رضامندی دےدی ہے۔
وزارتِ تعلیم
مرکزی وزیر تعلیم نے آئی آئی ٹی کھڑگپور میں بھارتی نالج نظام کے لیے مہارت کا مرکز قائم کرنے کا اعلان کیا
نئی دہلی،06نومبر ،2020 / مرکزی وزیر تعلیم جناب رمیش پوکھریال نشنک نے آئی آئی ٹی کھڑگ پور میں قائم کیے جانے والے بھارتی نولج نظام کے لیے مہارت کے مرکز کا اعلان کیا۔ ’’بھارت تیرتھ‘‘ کے موضوع کے تحت بین الاقوامی ویبینار کا افتتاح کرتے ہوئے جس کا اہتمام ادارے نے 6 سے 8 نومبر 2020 کے درمیان کیا تھا ، مہمان خصوصی جناب پوکھریال نے ادارے کو مبارک باد دی کہ اس نے بھارتی نالج نظام کی مختلف شاخوں میں کام جاری رکھا۔ آئی آئی ٹی کھڑگ پور نے بھارت کے جذبے ، موجودہ وقت میں اس کو درپیش چیلنجز کا جائزہ لینے کی کوشش کی اور بھارت تیرتھ اور تحقیق جیسے ایک قدم کے ذریعے صحیح اقدامات کیے۔
وزیر موصوف نے بھارت کے مختلف عوام کے لیے تعلیم کے عمل کو آسان بنانے کے لیے مادری زبان کے ذریعے تعلیم دینے اور سنسکرت کو فروغ دینے پر زور دیا۔ نیز انہوں نے بھارت کی مالا مال تعلیمی وراثت سے بہت کچھ حاصل کرنے پر زور دیا۔ تکنیکی تعلیم کو مدد دینے کے لیے تعلیم سے متعلق ٹکنالوجی کے قومی فورم کی تشکیل کی تصدیق کرتے ہوئے انہوں نے محققین سے کہا کہ وہ بھارت کی سائنسی اور لسانی وراثت کے شعبے میں اور گہرے مطالعات کو فروغ دیں اور تاریخی تعلیمی وسائل تک رسائی حاصل کریں جو آج بھی دستیاب ہیں۔ انہوں نے کہا کہ بھارت میں مطالعہ ، گیان ، گیان + اور فنڈ یافتہ دیگر تحقیقی پروگرام صحیح وسائل ہو سکتے ہیں تاکہ اسے عالمی سطح پر طلبا اور محققین کی برادری تک پہنچایا جا سکے ۔ انہوں نے تحقیق میں مزید مہارت کے لیے کہا ، تاکہ بھارت کی کوالیٹی میں اور اضافہ کیا جا سکتے جو کئی صدیوں سے بحران کا شکار رہنے کے باوجود ثقافت کو برقرار رکھ پائی ہے۔
مہمان خصوصی جناب سنجے دھوترے نے موجودہ وقت میں بین موضوعاتی نوعیت والے بھارتی علمی نظام کے تنقیدی مطالعے اور تغذیے کی ضرورت پر زور دیا۔ انہوں نے کہا کہ یہ ہماری ذمہ داری ہے کہ ہم بھارت کے علمی نظام کو بھارتی اصولوں اور اقدار سے مزین کریں اور ہر منتخب میدان میں مہارت حاصل کرنے کی کوشش کریں۔ انہوں نے کہا کہ انہیں امید ہے کہ قومی تعلیمی پالیسی 2020 سے بھارت کے اس جذبے کو فروغ حاصل ہوگا۔
آئی آئی ٹی کھڑگپور کے ڈائریکٹر ، پروفیسر وریندر کے تیواری نے باوقار شانتی سوروپ بھٹناگر انعام دے کر بھارتی سائنسی وراثت کا اعتراف اور ترغیبی تحقیقی کام کی ضرورت کا اظہار کیا۔
اس تین روزہ ویبینار میں ارتھ شاستر ، قدرتی زبانوں کو آگے بڑھانے کے لیے سنسکرت ، ویدوں اور قدیم بھارتی ریاضیات – شماریاتی نظام ، بیجگنیت اور جیامیتی ، رسائن ، آیوروید ، جیوتر-تتتھ مہاجگتیکا ودیا ، پراکرتی ودیا  اور نندن تتھیہ تتھ واستو ودیا  سمیت بھارتی مطالعات میں بین الاقوامی سطح کے قاعدوں کے ذریعے مذاکرات کیے جائیں گے۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 7048
(Visitor Counter : 89
نائب صدر جمہوریہ ہند کا سکریٹریٹ
کیشوبھائی پٹیل کی رحلت پر نائب صدر جمہوریہ ہند کا اظہار تعزیت
نائب صدر جمہوریہ ہند جناب ایم وینکیانائیڈو نے گجرات کے سابق وزیراعلیٰ جناب کیشو بھائی پٹیل کی رحلت پر تعزیت کا اظہار کیا ہے۔ ان کا تعزیتی پیغام درج ذیل ہے:
‘‘گجرات کے سابق وزیراعلیٰ جناب کیشو بھائی پٹیل کے انتقال کی خبر سے بیحد رنجیدہ ہوں۔
وہ ایک مقبول عام رہنما تھے، انہوں نے غریبوں اور نچلے طبقات کے لوگوں کی خدمت میں اپنی پوری زندگی لگادی۔ کسان خاندان سے آنے والے کیشو بھائی ہمیشہ سے کسانوں کے مفاد کیلئے جدوجہد کرتے رہے۔ وہ بغیر تھکے ہوئے ان کے مفادات کی لڑائی لڑتے رہے اور زرعی اصلاحات کیلئے انہوں نے اہم قدم اٹھائے۔ کسان اور دیہی ہندوستان ہمیشہ سے ان کے دل میں بستے تھے۔
ایک عام خاندان سے آنے والے جناب کیشو بھائی پیٹل اگر وزیراعلیٰ کی کرسی تک پہنچے تو اس کی وجہ ان کے اندر سخت محنت کرنے کی صلاحیت، زمین سے جڑے ہونے کا ہنر، سادگی اورمثالی قیادت کی صلاحیت تھی۔ وہ وزیراعلیٰ رہتے ہوئے بھی ہر ایک فرد کے لئے آسانی سے قابل رسائی تھے۔
ان کی رحلت سے ملک نے عظیم رہنما کو کھو دیا ہے۔ میں ان کے غمزدہ اہل خانہ اور دوستوں کیلئے تعزیت پیش کرتا ہوں۔ اوم شانتی’’۔
-----------------------
م ن۔م ع۔ ع ن
U NO:6807
(Visitor Counter : 78
نوجوانوں کے امور اور کھیل کود کی وزارت
کھیلو انڈیا یونیورسٹی گیمز میں یہ ایک بہترین آزمائش ہے: باکسر اکشے ’کمار‘ سیواچ
ہریانہ سے تعلق رکھنے والا یہ نوجوان باکسر کھیلو انڈیا یونیورسٹی گیمز 2021 میں او پی جے ایس یونیورسٹی، راجستھان کی نمائندگی کر رہا ہے
ہریانہ کی سرزمین 21ویں صدی کے آغاز سے ہی بھارتی باکسنگ کی بہترین صلاحیتوں کے لیے کافی زرخیز رہی ہے، جس نے وجیندر سنگھ، وکاس کرشن یادیو، پوجا رانی، امیت پنگھل اور بہت سے دوسرے ستاروں کے نام کو ہر گھرمیں مقبول بنادیا ہے ۔ کھیلو انڈیا یونیورسٹی گیمز 2021 میں اسی طرح کا ایک اور ستارہ بھیوانی، ہریانہ کا نوجوان اکشے ’کمار‘ سیواچ ہے۔
20 سالہ باکسر اکشے کا نام بالی ووڈ اداکار اکشے کمار کے نام پر رکھا گیا۔ اپنے نام کے بارے میں ایک کہانی بتاتے ہوئے اکشے نے کہا، ’’میرا خاندانی نام دراصل سیواچ ہے، لیکن مجھے میرے دوست اور خاندان کے لوگ اکشے کمار کے نام سے زیادہ جانتے ہیں۔ جب میں پیدا ہوا تو میری والدہ نے میرا نام اکشے رکھا، اور میرے والد نے نام ’کمار‘ جوڑا کیونکہ وہ اسی نام کے اداکار کے شوقین تھے۔ اس طرح مجھے یہ نام ملا۔‘‘
اکشے کھیلو انڈیا یونیورسٹی گیمز 2021 میں 63.5 کلوگرام وزن کے زمرے میں حصہ لے رہے ہیں، جہاں وہ او پی جے ایس یونیورسٹی، راجستھان کی نمائندگی کر رہے ہیں۔ وہ پہلے ہی مقابلے کے سیمی فائنل میں پہنچ چکے ہیں، جہاں ان کا مقابلہ بدھ کو ہرشدیپ سے ہونا ہے۔
کھیلو انڈیا پلیٹ فارم کے بارے میں بات کرتے ہوئے، اکشے نے کہا کہ یہ پلیٹ فارم نوجوان کھلاڑیوں کو ملک بھر کے بہترین کھلاڑیوں کے خلاف مقابلے کا موقع دیکر ان کی مدد کرے گا۔ انہوں نے کہا ’’ کھیلو انڈیا یونیورسٹی گیمز ملک کے بہترین نوجوان کھلاڑیوں کے درمیان ایک آزمائش کی طرح ہیں، کیونکہ اس مرحلے کے لیے کوالیفائی کرنے کے لیے، کھلاڑیوں کو پہلے ہی ریاستی اور یونیورسٹی سطح کے کوالیفائنگ مقابلوں سے گزرنا پڑتا ہے۔‘‘
’’ ان کھیلوں کا انعقاد حکومت ہند کا ایک اچھا قدم ہے۔ وہ نوجوان کھلاڑیوں کی ضروریات کو سمجھتے ہیں اور انہیں اپنے اپنے شعبے میں ترقی کرنے کا موقع دیتے ہیں۔ میں اس کھانے سے خوش ہوں جو یہاں آنے والے کھلاڑیوں کو دیا جا رہا ہے۔ ہمیں صحیح خوراک صحیح مقدار میں دی جا رہی ہے۔ ان کی تربیت کے علاوہ، یہ کھلاڑیوں کو بہترکرنے کا سب سے اہم پہلو ہے۔ رہائش کی سہولیات بھی بہت اچھی ہیں، اس لیے ہم گیمز میں اپنی کارکردگی پر پوری توجہ مرکوز کر سکتے ہیں اور اس بات کی فکر نہیں کر سکتے کہ وسائل کہاں سے آئیں گے۔‘‘
باکسنگ فطری طور پر نوجوان اکشے سیواچ کوملی کیونکہ وہ اس خاندان سے تعلق رکھتے ہیں جس میں اس کھیل کی پوری روایت رہی ہے ۔ دو ماموں اور ایک بڑے بھائی کے ساتھ جنہوں نے بین الاقوامی سطح پر مقابلہ کیا ہے، اکشے کا خیال ہے کہ چھوٹی عمر سے ہی میں اس کھیل کو اپنانا انکی قسمت میں تھا۔ تاہم انکی تحریک کا باعث ایک اور معروف نام ہے۔اکشے مزید کہتے ہیں ’’ میں وکاس کرشن یادوکا احترام کرتاہوں اور انکی پیروی کرنے کی کوشش کرتا ہوں، کیونکہ میں بھی ان کی طرح ہی ایک بائیں ہاتھ کا کھلاڑی ہوں اور ہم دونوں کا تعلق بھیوانی سے ہے ۔ وہ ایک عظیم باکسر ہیں اور انکی سب سے بڑی خوبی یہ ہے کہ وہ ہر مقابلے میں اپنے دماغ کو کیسے استعمال کرتے ہیں ۔ وہ یہ دکھاتے ہیں کہ باکسنگ صرف ایک جسمانی کھیل نہیں ہے، بلکہ ایک ذہنی مقابلہ بھی ہے۔‘‘
کیمیکلز اور فرٹیلائزر کی وزارت
جناب گوڑا نےایچ یو آر ایل کے آئندہ کےتین پروجیکٹوں کی پیش رفت کا جائزہ لیا
یہ پروجیکٹ گھریلو پیداواری صلاحیت کو 38.1 لاکھ میٹرک ٹن تک بڑھا دیں گے: گوڑا
نئی دہلی ، 11 اگست۔ کیمیکل اور کھاد کے مرکزی وزیر جناب ڈی بی سدا نندا گوڑا نے گورکھپور ، برونی اور سِندری میں ہندوستان اْرورک اور رسائن لمٹیڈ کے آئندہ کےتین پروجیکٹوں کی پیش رفت کا جائزہ لیا۔
ایچ یو آر ایل کے ایم ڈی جناب ارون کمار گپتا نے ان تمام تین پروجیکٹوں کے پیش رفت سے متعلق ایک مختصر پریزیٹیشن پیش کیا اور کہا کہ گورکھپور ، برونی اور سِندری کے پروجیکٹوں نے اب تک بالترتیب 80 فیصد،74 فیصد اور73 فیصد پیش رفت حاصل کرلی ہے۔ البتہ ان پروجیکٹوں پر لاک ڈاؤن ، سفری پابندی اور مزدوروں کی عدم دستیابی اور اسی طرح کی روکاٹوں کی وجہ سے اثر ہوا ہے۔ اب صورتحال میں بہتری آچکی ہے اور کووڈ لیبل کے مطابق 20 پرسنٹ کی کمی کے باوجود اطمینان بخش ورکروں کی تعداد کو ان تینوں پروجیکٹوں پر کام کو دوبارہ شروع کرنے کے لئے پہنچایا جارہا ہے۔ حالانکہ مقررہ تاریخ پر انہیں شروع کرنے میں پانچ سے چھ مہینے تک کی تاخیر ہوسکتی ہے،انہوں نے یقین دلایا کہ ان تمام تینوں پروجیکٹوں کو اگلے برس کے اختتام تک کمیشن کردیا جائے گا۔
جناب گوڑا نے کہا کہ کووڈ۔ 19 کی وجہ سے درپیش چیلنجوں کے باعث ہونے والی تاخیر کے لئے ایک جنگی پیمانے پر ایک منصوبہ تیار کیاجاناچاہئے۔
انہوں نے تجویز کیا کہ بیرونی ممالک سے صلاح کاروں کے ساتھ ویڈیو کانفرنسنگ کے ذریعہ رابطہ کیاجاسکتا ہے کیونکہ توقع ہے کہ ابھی سفری پابندیاں مزید کچھ وقت تک جاری رہے گی۔ انہوں نے ان تینوں سائٹس پر کام کو دوبارہ شروع کرنے کے لئے ایچ یو آر ایل کے انتظامیہ کی کوششوں کو سراہا ہے۔جب اگلے برس کے اختتام تک یہ تینوں پروجیکٹ کمیشن پر کئے جائیں گے تو اندرون ملک پیداواری صلاحیت میں 38.1 لاکھ میٹرک ٹن کااضافہ ہوجائے گا اور اس طرح یوریا کی پیداوار میں آتم نربھرتا میں بھی اضافہ ہوگا۔ ان پروجیکٹوں کے کمیشن سے برآمداتی انحصار میں کمی، غیر ملکی زرمبادلہ میں بچت، ہزاروں کی تعداد میں بالواسطہ اور بلاواسطہ روزگار کے مواقع پیدا کرنے اور سرکار کے لئے ٹیکس وصولی وغیرہ جیسے فوائد ملک کے لئے شروع ہوجائیں گے۔
ہندوستان اْرورک اور رسائن لمٹیڈ کول انڈیا لمٹیڈ، این ٹی پی سی لمٹیڈ اور انڈین آئل کارپوریشن لمٹیڈ کے ایک مشترکہ پروجیکٹ کمپنی کے طور پر 15 جون2016 کو شروع کیاگیا تھا۔اس میں فرٹیلائزکارپوریشن آف انڈیا لمٹیڈ اور ہندوستان فرٹیلائز کارپوریشن لمٹیڈ دو دیگر پارٹنر کے طور پر شامل ہیں۔ حکومت ہند ایچ یو آر ایل کے ذریعہ گورکھپور ، برونی اور سِندری میں ایف سی آئی ایل اور ایچ ایف سی ایل کے یوریاپلانٹوں کی تجدید نو کررہا ہے۔ ان میں سے ہر ایک یونٹ کی سالانہ پیداواری صلاحیت 12.4 لاکھ میٹرک ٹن تک ہوجائے گی۔
سٹرک ٹرانسپورٹ اور شاہراہوں کی وزارت
جناب نتن گڈکری نے کیرالہ میں کوتھیرن سرنگ کا ایک رخ کھولنے کی ہدایت دی
نئی دہلی۔ یکم اگست روڈ ٹرانسپورٹ اور شاہراہوں کے مرکزی وزیر جناب نتن گڈکری نے کل ایک ٹویٹ پیغام میں کیرالہ میں کوتھیرن سرنگ کا ایک سرا کھولنے کی ہدایت دی۔ یہ ریاست کی پہلی روڈ سرنگ ہے اور اس سے کیرالہ کے تمل ناڈو اور کرناٹک سے رابطے میں بہتری آئے گی۔ 1.6 کلومیٹر طویل سرنگ کو پیچی- وزہانی وائلڈ لائف سینکچوری سے ہو کر گزرتی ہے۔ یہ سڑک جنگلی جانوروں کو خطرے میں ڈالے بغیر شمالی و جنوبی راہداری میں اہم بندرگاہوں اور قصبوں سے رابطے کو بہتر بنائے گی۔
جناب گڈکری نے کہا کہ وزیر اعظم جناب نریندر مودی کی قیادت میں ملک کے بنیادی ڈھانچے میں تبدیلی ہر شہری کے لیے بہتر معاشی مواقع کو یقینی بنارہی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-7320
(Visitor Counter : 146
وزارت دفاع
کورونا وائرس کے خلاف لڑائی میں بھارتی فضائیہ کی مدد
نئی دہلی، 11 اپریل 2020 / بھارتی فضائیہ  نوویل کورونا وائرس کو پھیلنے سے روکنے میں حکومت ہند کی کوششوں میں رات دن مدد دے رہی ہے۔ مختلف ریاستوں کی اہم ترین جگہوں پر لازمی طبی اشیاء اور راشن کی بروقت سپلائی کو یقینی بنانے کے لیے مکمل کوششیں کی جا رہی ہے تاکہ ریاستی سرکاروں کو ساز و سامان فراہم کیا جائے اور وبا سے موثر طور پر نمٹنے والی ایجنسیوں کو مدد دی جائے۔
پچھلے کچھ دنوں کے دوران ، بھارتی فضائیہ نے ملک کی مختلف ریاستوں میں اہم ترین جگہوں پر لازمی طبی مدد اور اشیاء پہنچائیں۔ ان ریاستوں میں مہاراشٹر، کیرالہ، تلنگانہ، ناگالینڈ اور مرکز کے زیر انتظام علاقے جموں و کشمیر و لداخ شامل ہیں۔
بھارتی فضائیہ نے دفاعی تحقیق و ترقی کی تنظیم ڈی آر ڈی او کے لیے مخصوص پروازیں چلائیں اور اس تنظیم کے پروڈکشن مراکز میں ذاتی حفاظت کے ساز و سامان کی تیاری کے لیے مختلف اہم مقامات پر تقریباً 9 ہزر کلوگرام خام مال پہنچایا۔ بھارتی فضائیہ نے ڈی آر ڈی او کی طرف سے تیار کیے گیے این 95 / 99 ماسک بھی پہنچائے۔ اسی دوران بھارتی فضائیہ اس بات کی یقین دہانی کرا رہی ہے کہ وبا کو پھیلنے سے روکنے کے لیے حکومت ہند نے جو ضروری احتیاط بتائی ہیں ان سبھی کو اس کام کاج کے دوران اپنایا جا رہا ہے۔
بھارتی فضائیہ ملک میں پھیلی ہوئی اس وبا کی روک تھام میں مدد دینے کے لیے ہر اوبھرنے والی ضرورت کو تیزی سے پورا کرنے کے لیے تیار ہے۔
تصاویر : ڈی آر ڈی او کے پروڈکشن مراکز میں ذاتی حفاظت کے ساز و سامان کی تیاری کے لیے بھارتی فضائیہ کے ایک اے این 32 طیارے میں لازمی خام مال لادا جا رہا ہے۔
۔۔۔۔۔۔۔۔۔۔۔۔۔۔۔۔۔۔
12.04.2020
U - 1634
(Visitor Counter : 117
وزارت دفاع
ہند-فرانس دو طرفہ بحری مشق ’ورون‘ – 2023 کا 21واں ایڈیشن
ہندوستان اور فرانس کے درمیان دوطرفہ بحری مشق کا 21 واں ایڈیشن – مشق ’ورون‘ آج 16 جنوری، 2023 کو مغربی سمندری ساحل پر شروع ہوئی۔ دونوں بحریہ کے درمیان دو طرفہ مشق 1993 میں شروع ہوئی تھی، جسے 2001 میں ’ورون‘نام دیا گیا تھا اور یہ ہندوستان - فرانس کے اسٹریٹجک دو طرفہ تعلقات کی پہچان بنی۔
اس ایڈیشن میں دیسی گائیڈڈ میزائل اسٹیلتھ ڈیسٹرائر آئی این ایس چنئی، گائیڈڈ میزائل فریگیٹ آئی این ایس تیگ، بحری گشتی طیارے پی-8آئی اور ڈورنیئر، انٹیگرل ہیلی کاپٹروں اور مگ 29 کے لڑاکا طیارے کی شرکت کا مشاہدہ کیا جائے گا۔ فرانسیسی بحریہ کی نمائندگی طیارہ بردار بحری جہاز چارلس ڈی گال، فریگیٹز ایف ایس فوربن اور پروونس، امدادی جہاز ایف ایس مارنے اور بحری گشتی طیارہ اٹلانٹک کریں گے۔ یہ مشق 16 سے 20 جنوری، 2023 تک پانچ دنوں میں منعقد کی جائے گی اور اس میں جدید فضائی دفاعی مشقیں، ٹیکٹیکل پینترےبازی، سطح پر فائرنگ، انڈر وے ریپلینش منٹ اور دیگر بحری آپریشنز کا مشاہدہ کیا جائے گا۔ دونوں بحری افواج کی اکائیاں بحری تھیٹر میں اپنی جنگی صلاحیتوں کو نکھارنے کی کوشش کریں گی، بحری ڈومین میں کثیر الضابطہ آپریشنز کرنے کے لیے اپنی باہمی صلاحیتوں میں اضافہ کریں گی اور خطے میں امن، سلامتی اور استحکام کو فروغ دینے کے لیے ایک مربوط قوت کے طور پر اپنی صلاحیت کا مظاہرہ کریں گی۔
سالوں کے دوران دائرہ کار اور پیچیدگی میں اضافہ ہونے کے بعد، یہ مشق ایک دوسرے کے بہترین طریقوں سے سیکھنے کا موقع فراہم کرتی ہے۔ یہ مشق دونوں بحری افواج کے درمیان آپریشنل سطح پر بات چیت میں سہولت فراہم کرتی ہے تاکہ سمندر میں اچھے نظم و نسق کے لیے باہمی تعاون کو فروغ دیا جا سکے، جس سے عالمی بحری کامنز کی سلامتی، حفاظت اور آزادی کے لیے دونوں ممالک کے مشترکہ عزم کو اجاگر کیا گیا ہے۔
بھارت کا مسابقتی کمیشن
بھارت کے مسابقتی کمیشن  نے سی ڈی سی گروپ پی ایل سی کے ذریعے ایکوم ایکسپریس پرائیویٹ لمیٹڈ کے تمسکات کی خریداری کی اجازت دی ہے
نئی دہلی ،10 فروری ، 2021، بھارت کے مسابقتی کمیشن  نے سی ڈی سی گروپ پی ایل سی کے ذریعے ایکوم ایکسپریس پرائیویٹ لمیٹڈ کے تمسکات کی خریداری کی اجازت دی ہے۔
متعلقہ تجویز کے تحت ایکوم ایکسپریس پرائیویٹ لمیٹڈ  کے تمسکات سی ڈی سی گروپ پی ایل سی  خریدے گا۔
سی ڈی سی ایک مالی ترقیاتی ادارہ ہے جو پوری طرح برطانوی حکومت کی ملکیت میں ہے جو ترقی پذیر ملکوں میں پرائیویٹ سیکٹر کے صنعتکاروں کو سرمایہ فراہم کرتا ہے۔
ایکوم بھارت میں قائم ایک کمپنی ہے، جو تیسرے فریق کی لاجسٹکس  خدمات فراہم کرنے میں مصروف ہے۔
سی سی ا ٓئی کا مفصل ا ٓرڈر بعدمیں آئے گا۔